Pigmentové škvrny a fotosenzitivita
Dobrý deň beriem na cholesterol sorvastu 10mg idem na dovolenku K moru môžem sa opaľovať ? Ešte sa chcem opýtať mám na  tvari  pigmentove škvrny ako ich mám ošetriť aby sa nerozsirili a nestmavli.Dakujem
Dobrý deň.
Ďakujeme za Vašu otázku.
Fotosenzitivita nebola počas užívania lieku Sorvasta pozorovaná. Z tohto dôvodu je pobyt na slnku možný.
Pigmentové škvrny sú malé oblasti s nepravidelným sfarbením kože (do béžova alebo tmavohneda), ktoré sa objavujú najmä na tvári, v dekolte alebo na rukách. Na rozdiel od materských znamienok nie sú vystúpené. Vznikajú nadmerným pôsobením slnka a u existujúcich škvrn sa intenzita ich zafarbenia zvýšuje nadmerným vystavovaním sa slnečnému žiareniu. Rizikovým faktorom je aj vyšší vek, hormonálna terapia alebo akné. Základom starostlivosti o pokožku a prevencia pred vznikom pigmentových škvrn je denné používanie prípravkov s ochranným faktorom minimálne SPF 30. Vhodnou voľbou je napríklad
Eucerin SUN PIGMENT CONTROL SPF 50+
. Je vhodný na všetky typy pleti a pomáha predchádzať hyperpigmentácii pleti vplyvom slnečného žiarenia. Prípravok súčasne účinne redukuje pigmentové škvrny a bráni ich opätovnému výskytu.
Na redukciu vzniknutých pigmentových škvŕn odporúčam používať produkty z rady Eucerin Anti-pigment. Eucerin Anti-pigment
duálne sérum
obsahuje thiamidol a kyselinu hyalurónovú. Účinne redukuje tmavé škvrny a zabraňuje ich opätovnému výskytu, pričom prvé výsledky sú viditeľné už po dvoch týždňoch používania.
Prajem pekný zvyšok dňa.
S pozdravom
Mgr. Barbora Bičanovská